Potrivit unor surse politice, şeful statului nu ar fi de acord cu un astfel de protocol, fiind posibilă chiar anularea acordului.

„Eu, înainte de a face un lucru, în calitate de ministru, e normal că îl anunţ pe primul ministru şi pe preşedinte. Ambii erau la curent cu ce am anunţat aseară. Motivul pentru care am luat deciziile au fost cât se poate de simple: cu toţii dorim să evităm aglomeraţia în seara de Înviere. Biserica a fost foarte deschisă şi apreciez acest lucru”, a declarat Marcel Vela, la Antena 3.

De altfel, Klaus Iohannis va avea, azi la 12:30, o intalnire cu miniştrii Marcel Vela, Vasile Cîţu, Nicolae Ciucă, Virgil Popescu, Nelu Tătaru, Violeta Alexandru şi secretarul de stat Raed Arafat.

Potrivit unor surse politice, şeful statului nu ar fi de acord cu un astfel de protocol, fiind posibilă chiar anularea acordului după întâlnire. Ministrul de Interne a anunţat ieri că distribuirea Luminii Sfinte de la Ierusalim se va face de către voluntari şi de către patrulele MAI, în urma unui acord cu Biserica Ortodoxă Română.